
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29
Рег. 8121р-9551, Екз. № 1….

11.06.2020 г.
О Б Я В Л Е Н И Е

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждането на конкурсите и подбора при мобилност на държавни служители (НПКПМДСл) и МЗ № 8121К-6700/03.06.2020 г. в качеството си на орган по назначаване, обявявам конкурс за длъжността:
СТАРШИ СЧЕТОВОДИТЕЛ

в сектор „Финансово осигуряване, управление на собствеността и социални дейности“ към отдел „Административен“ при Областна дирекция на МВР - Ямбол, длъжностно ниво: 10, съгласно Класификатора на длъжностите в администрацията, наименование на длъжностното ниво: експертно ниво - 6.

І. Минимални и специфични изисквания за длъжността: 

1. Кандидатите да отговарят на изискванията по чл. 7 от ЗДСл;

2. Минимална образователно-квалификационна степен “Бакалавър” по смисъла на чл. 42, ал. 1, т. 1, б. „б“ от Закона за висшето образование;

3. Област на висшето образование – социални, стопански и правни науки;

4. Професионално направление – икономика;

5. Минимален професионален стаж – 1 година или минимален ранг - V младши;

6. Да имат или да получат разрешение за достъп до класифицирана информация до ниво на сигурност „Секретно“ по Закона за защита на класифицираната информация (ЗЗКИ). Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ. 

ІІ. Описание на длъжността, съгласно длъжностната характеристика:

Подпомага главния счетоводител при осъществяване на текущ и последваш вътрешен финансов контрол по спазване на финансовата и платежна дисциплина, правилното оформяне на счетоводните документи, редовното извършване на инвентаризациите и отразяване на резултатите от тях;

Подпомага главния счетоводител при изготвяне на средносрочни бюджетни прогнози и проектобюджет за съответната година, съгласно указанията и сроковете опредени от първостепенния разпоредител с бюджет;

Участва в изготвянето на ежемесечни отчети за с касово изпълнение на бюджета, тримесечни финансови отчети и баланс на разпоредителя с бюджет и всички приложения към тях, съгласно указанията и сроковете определени от първостепенния разпоредител с бюджет;

Осъществява счетоводна отчетност и осигурява своевременно отразяване в счетоводството на всички стопански операции;

Подпомага главния счетоводител при своевременното осигуряване на ръководството с финансово- счетоводната информация на съответните равнища на управление, като извършва системен анализ на финансовото състояние и на финансовите резултати;

Участва в изработването на вътрешните нормативни документи на структурата;

Подпомага главния счетоводител при осъществяване на своевременното уреждане на сметните взаимоотношения с дебитори и кредитори, за уреждане на взаимоотношенията с бюджета с общините и другите ведомства и институции;

Осигурява необходимата информация, за която отговаря на юрисконсулта при оформяне на материали за установени липси на парични средства и материални ценности , за неустойки и вреди по неизпълнение на договори и др.;

Отговаря за достоверността на изготвените от него финансово-счетоводни документи;

Отговаря за достоверността на изготвените от него финансови-отчетни документи 

Организира и осъществява контакти и взаимоотношения с всички материалноотговорни лица в структурата, с ръководителите на отдели и сектори;

Участва в комисии при извършване проверки на материалноотговорните лица и инвентаризации и упражнява вътрешен финансов контрол в кръга на възложените му задачи;

Изпълнява и други задачи, възложени от служебното ръководство в рамките на компетенциите му.

III. Начин за провеждане на конкурса: 

- Решаване на тест;

- Интервю.

IV. Граници (от - до) на заплатите, определени за длъжностите за степен 1 - от 610 лв. до 1700 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 2 към чл. 17, ал. 2 от НПКПМДСл;
2. Декларация по чл. 17, ал. 3, т. 1 от НПКПМДСл;

3.
Копие от документ за придобита образователно-квалификационна степен, допълнителни квалификации;

4.
Копие от документите, удостоверяващи продължителността на професионалния опит;

5. Разрешение за достъп до класифицирана информация или съгласие за проучване по Закона за защита на класифицираната информация до ниво на сигурност “Секретно”;

6. Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VI. Място и срок за подаване на документите за участие:

Документите могат да бъдат подавани лично или чрез пълномощник в 10 дневен срок от публикуване на обявлението, всеки работен ден от 10.00 ч. до 12.00 ч. и от 15:00 ч. до 17:00 ч. в сектор „Координация, административно и правно обслужване и човешки ресурси” към отдел „Административен” при Областна дирекция на МВР - Ямбол на адрес: гр. Ямбол, ул. „Преслав” № 40. 

Документите могат да се подават и по електронен път (e-mail – yambol@mvr.bg ), като в този случай заявлението по т. 1 и декларацията по т. 2 следва да бъдат подписани от кандидата с електронен подпис.

Телефон за допълнителна информация и справки – 046 680 444.

VІІ. Брой работни места, за които е обявен конкурс за длъжността: 1 бр.

VІІІ. Списъците и други съобщения във връзка с конкурса да бъдат обявени на електронната страница на дирекция „Човешки ресурси” - МВР - в интернет и интранет и на общодостъпно място в Областна дирекция на МВР – Ямбол, на адрес: гр. Ямбол, ул. „Преслав“ № 40.
МИНИСТЪР:  /П/
 Младен Маринов

